
    Nitra, dňa 24.11.2021
                                                                                    

                                                                                 Číslo: OOB-2021/68-4:191008
Vec

Žiadosť o vysvetlenie výzvy na predloženie cenovej ponuky na predmet zákazky  „Cestovné poistenie pre zamestnancov UKF v Nitre na rok 2022“  - vyjadrenie verejného obstarávateľa.
     Verejný obstarávateľ Univerzita Konštantína Filozofa v Nitre v zmysle § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov vyhlásil zákazku s nízkou hodnotou na predmet obstarávania: „Cestovné poistenie pre zamestnancov UKF v Nitre na rok 2022“  mailom odoslanú dňa 16.11.2021 a zverejnenú na webovom sídle dňa 16.11.2021.

     Verejný obstarávateľ obdržal žiadosť o vysvetlenie s nasledovnými otázkami:

Otázka č. 1:

Týmto si Vás dovoľujem kontaktovať ohľadom výzvy na predloženie cenovej ponuky k zákazke pre
Cestovné poistenie pre zamestnancov UKF v Nitre na rok 2022.

Chcela by som sa informovať, či akceptujete odchýlne od požiadavky v bode:

4.1. Obsah minimálneho poistenia:

- liečebné náklady (vrátane COVID-u) do výšky limitu plnenia 800 000 EUR

- liečebné náklady pre obete teroristického činu do výšky limitu 50 000 EUR

Vyjadrenie verejného obstarávateľa:

V poistenej zmluve na cestovné poistenie pre zamestnancov UKF v Nitre na rok 2022, ktorá je prílohou výzvy na predloženie cenovej ponuky požadujeme:
V čl. I. ods. 1. a) a 1. b) Predmetom tejto zmluvy je poistenie zamestnancov poistníka pri zahraničných pracovných cestách v rozsahu:

a) poistenie liečebných nákladov v zahraničí (vrátane ochorenia na COVID-19 a to do výšky skutočne vzniknutých nákladov) a základné asistenčné služby (vrátane repatriácie a repatriácie pozostatkov);

b) liečebné náklady vzniknuté v dôsledku teroristického činu;

V čl. II. ods. 2. a)  a 2. b) Rozsah poistenia, osobitné požiadavky a iné dojednania:

a) poistenie sa vzťahuje na preukázateľne vynaložené liečebné náklady bez limitu;
b) poistenie sa vzťahuje aj na liečebné náklady vzniknuté v dôsledku teroristického útoku bez limitu;

Verejný obstarávateľ trvá na rozsahu poistenia a osobitných požiadavkách v súlade so zverejnenými podkladmi k predmetnej zákazke.
Otázka č. 2:

Týmto si Vás dovoľujem kontaktovať ohľadom výzvy na predloženie cenovej ponuky k zákazke pre
Cestovné poistenie pre zamestnancov UKF v Nitre na rok 2022.

Chcela by som sa informovať, či akceptujete odchýlne od požiadavky v bode:

10.2. uchádzač predloží podrobný popis typu aplikácie na online nahlasovanie zamestnancov na poistenie vrátane popisu ako aplikácia pracuje v slovenskom jazyku.

Nahlasovanie zamestnancov na poistenie počas zahraničných pracovných ciest  sa realizuje prostredníctvom e-mailu, a to nasledovným spôsobom.

Zmeny v Evidencii poistených osôb nahlasuje poistník alebo sprostredkovateľ poistenia poistiteľovi najneskôr 1 deň pred požadovaným dňom účinnosti poistenia e-mailom na adresu: xx@xx.sk. Poistiteľ písomne potvrdí prijatie osôb prihlásených do poistenia najneskôr do dvoch pracovných dní  od obdržania prihlášky formou emailu na e-mailovú adresu poistníka, ktorá je uvedená v poistnej zmluve.

Vyjadrenie verejného obstarávateľa:

Verejný obstarávateľ trvá na definovanej požiadavke uvedenej vo výzve na predloženie cenovej ponuky v bode 4.3. a v poistnej zmluve v čl. II. ods. 3 ohľadom nahlasovania poistníka najneskôr v deň začatia pracovnej cesty prostredníctvom on-line aplikácie  (e-mailové nahlasovanie by sme akceptovali len v prípade krátkeho technického výpadku/nefunkčnosti aplikácie poistníka ako dočasné alternatívne riešenie). 
Verejný obstarávateľ požaduje, aby uchádzač v ponuke predložil podrobný popis typu aplikácie na online nahlasovanie zamestnancov na poistenie vrátane popisu ako aplikácia pracuje v slovenskom jazyku.
     Vysvetlenie je súčasne sprístupnené na webovej stránke verejného obstarávateľa. Verejný obstarávateľ nebude predlžovať lehotu na predkladanie ponúk.
S pozdravom                                                                                 

                                                                                                 Mgr. Rita Bedeová

